open-index/open-wikipedia-markdown huggingface dataset:
Calotriton arnoldi

***Calotriton arnoldi*** ye una especie d'anfibio urodelo, en a familia Salamandridae, subfamilia Pleurodelinae y chenero *[[Calotriton]]*, que tien a suya aria de distribución en Catalunya, mas que mas en o macizo d'o Montseny. Ye una especie considerata en periglo critico d'extinción por a suya chicota aria de distribución (alto u baixo d'una superficie de 40 km²) y reducito numero d'eixemplars (bels 1.500), y l'anfibio mas amanato ye *[[Calotriton asper]]*, con qui comparte chenero, y que tien a suya aria de distribución en os Pireneus.

## Vinclos externos
Batalla de Fontenoy

A **batalla de Fontenoy** estió una batalla escaicita en Fontenay (hue Tournai en Belchica) l'11 de mayo de 1745 mientres a Guerra de Succesión d'Austria, y en a cual luiton d'una man as Provincias Unitas, o Reino Uniu, o Electorato de Hannover y a Monarquía Habsburguica y d'atra man o Reino de Francia, con una victoria decisiva de l'Exercito francés mandato por Mauricio de Saxonia sobre os suyos adversarios. Considerata como a prencipal batalla d'a guerra, ye tamién una d'as prencipals batallas de Mauricio de Saxonia, estando prou estudiata y analizata con posterioridat. Como consecuencia d'a batalla, o reino de Francia fundamentó o suyo dominio terrestre sobre a Europa d'ixas envueltas.

## Vinclos externos
Castiello de Castellot

Lo **castiello de Castellot** ye un castiello aragonés que se troba situau en una penya calsinera en lo cabalto de Castellot (Mayestrato, Teruel). Teneba función defensiva, cosirando lo paso por la foz de lo río Guadalop a lo norte de Castellot. Perteneixió a la Orden de lo Santo Redentor dende 1188 dica 1196, a los templers dende 1196 dica 1317, pasando a los hespitalers. Talment estioron los templers qui construyioron l'edificio definitivo. Fue fortificau por Cabrera y desfeito por Baldomero Espartero.

Yera un castiello muito extenso con una planta irregular y cuatro recintos concentricos que aproveitaban los desnivels. Yera relativament estreito y con uns 130 m de largura como maximo.

Bi ha vestichios de tres torretons rectangulars y un torretón triangular. Tamién se conserva cualque cosa de la torre de l'homenache y una sala que podió estar una capiella. La torre de l'homenache ye de planta cuadrada con 11,5 m de lau y ye en lo cabalto d'un cuitiello mandando la foz. La sala ye rectangular con 25 m por 7 m y conserva oberturas abocinadas con arco semicircular.

Lo Castiello de Castellot estió celebre como una de las zagueras fortalezas templeras en resistir, y tamién en la primera Guerra Carlista, cuan fue asitiada por las tropas liberals.
Phil Silvers

**Phil Silver** (nombre artistico de **Philip Silver**), naixito de Nueva York (Nueva York) l'11 de mayo de 1911 y muerto en Los Angeles (California) l'1 de noviembre de 1985, estió un actor estausunidense, activo en o cine estausunidense dende mayatos d'os anyos 1930 y con cuantos premios recibitos mientres a suya carrera cinematografica.

En a suya filmografía, cal destacar-ne bellas cintas, como *[[Roxie Hart (cinta)|Roxie Hart]]* (1942, William Wellman), *[[Top Banana (cinta)|Top Banana]]* (1954, Alfred E. Green), *[[It's a Mad, Mad, Mad, Mad World]]* (1963, Stanley Kramer), u *[[Follow That Camel]]* (1967, Gerald Thomas).

## Vinclos externos
*  Phil Silvers en IMDb.
*  Phil Silvers en Internet Broadway Database.
*  Phil Silvers en Find A Grave.
Karl Wilhelm von Nägeli

**Karl Wilhelm von Nägeli**, naixito de Kilchberg (hue un barrio de Zúrich, cantón de Zúrich, Suiza) o 27 de marzo de 1817 y muerto en Múnich (Reino de Bavera, Imperio Alemán) l'11 de mayo de 1891, estió un micologo y botanico suizo. Formato con o botanico Augustin Pyrame de Candolle en Chinevra, ye conoixito por os suyos estudios sobre a división celular y sobre a polinización. En Botanica se fa servir l'abreviadura *Nägeli* ta fer-ne referencia.

## Obras
* 1842: *Zur Entwicklungsgeschichte des Pollens bei den Phanerogamen*. Zúrich.
* 1856: *Die Individualität in der Natur mit vorzüglicher Berücksichtigung des Pflanzenreiches*. Zúrich.
* 1865: *Entstehung und Begriff der Naturhistorischen Art*. Zúrich.
* 1867: *Das Mikroskop: Theorie und Anwendung desselben* (zus. mit Simon Schwendener). Leipzig.
* 1879: *Theorie der Gärung: ein Beitrag zur Molekularphysiologie. Zúrich.
* [[1884]]: [http://vlp.mpiwg-berlin.mpg.de/references?id=lit19841 *Mechanisch-physiologische Theorie der Abstammungslehre'']. Zúrich / Leipzig.

## Vinclos externos
Selenio

O **selenio**  ye un elemento quimico d'a tabla periodica de simbolo **Se** y numero atomico 34.

## Caracteristicas prencipals
O selenio se puet trobar en diversas formas alotropicas. O selenio amorfo existe en dos formas, a vitria, **negra**, obtenita en fer enfriar a escape o selenio liquido, que se funde a 180 °C y tien una densidat de 4,28 g/cm³, a roya, coloidal, que s'obtiene en reaccions de reducción; o selenio **gris** cristalín d'estructura hexagonal, a forma mas comuna, que se funde a 220,5&nbsp;°C y tien una densidat de 4,81 g/cm³; y a forma **roya**, d'estructura monoclinica, se funde a 221&nbsp;°C y tien una densidat de 4,39 g/cm³.

Ye insoluble en augua y alcol, licherament soluble en disulfuro de carbonio (CS2) y soluble en éter.

Exhibe o efecto fotoelectrico, convertindo a luz en electricidat, y, amás, a suya conductividat electrica aumenta cuan s'exposa a la luz. Ye un material semiconductor de tipo p.

## Referencias

## Vinclos externos

*  Enciclopedia Libre
*  ATSDR - Pefil toxicolochico d'o Selenio
*  National Institutes of Health - Selenio
*  Los Álamos National Laboratory - Selenio
*  webelements.com - Selenio
*  environmentalchemistry.com - Selenio
Castiello de Chiribeta

Lo **castiello de Chiribeta** (en catalán *Castell de Girbeta*) yera un castiello que se trobaba situato en un tozal a 671 m d'altaria chusto a la dreita de lo congustro de Mont-rebei (congustro que ha escarvato lo río Noguera Ribagorzana y que desepara Aragón a la dreita y Catalunya a la ezquierda). Ye amán de Chiribeta, en lo termin municipal de Viacamp i Lliterà (Ribagorza, Uesca).

Teneba como función cosirar lo paso por este congustro y comunicaba visualment con la Torre de Viacamp y con la Torre d'Almansora

Actualment la sola cosa visible ye una torraza, la "torre de Montgai". Ye una torre cilindrica de 15 m y con muros de 2,15 de grosor. Bi ha una puerta d'acceso en a planta baixa mirando enta lo sud. Adintro bi ha tres pisos que debeban tener suelos de fusta.

En l'anyo 1143 fue entregato por Remón Berenguer a la Orden de lo Temple.
Triturus

Os **tritons** () ye un chenero d'anfibios urodelos en a familia Salamandridae, subfamilia Pleurodelinae. A suya aria de distribución se troba en Europa, y seguntes a suya clasificación cientifica en fan parte siet especies, que se citan contino:
* *[[Triturus carnifex]]* (Laurenti, 1768).
* *[[Triturus cristatus]]* (Laurenti, 1768).
* *[[Triturus dobrogicus]]* (Kiritzescu, 1903).
* *[[Triturus karelinii]]* (Strauch, 1870).
* *[[Triturus macedonicus]]* (Karaman, 1922).
* *[[Triturus marmoratus]]* (Latreille, 1800).
* *[[Triturus pygmaeus]]* (Wolterstorff, 1905).

## Se veiga tamién
* Guardafuents.

## Referencias

## Vinclos externos
Triturus cristatus

O **tritón de crencha** () ye una especie d'anfibio urodelo d'a familia Salamandridae y chenero *[[Triturus]]* común en o norte y este d'Europa, estando-ne uno d'os *Triturus* encra que no se troba present en a peninsula iberica ni en a mayor parti d'a resta d'a cuenca d'a mar Mediterrania.

## Se veiga tamién
* Guardafuents.

## Referencias

## Vinclos externos
Triturus carnifex

***Triturus carnifex*** ye una especie d'anfibio urodelo d'a familia Salamandridae y chenero *[[Triturus]]* con un aria de distribución que incluye Austria, Bosnia y Herzegovina, Croacia, a Republica Checa, Alemanya, Albania, Grecia, Hongría, Italia, Macedonya d'o Norte, Serbia, Montenegro, Eslovenia y Suiza. O suyo habitat natural se trova en as selvas templatas.

## Se veiga tamién
* Guardafuents.

## Vinclos externos
Silleda

**Silleda** (*Silleda* en gallego y oficialment, *Silleda* en castellano) ye un municipio gallego d'a provincia de Pontevedra, situato en a comarca de Deza y partiu chudicial de Lalín. Antiparte, tamién fa parte d'a diocesi de Lugo.

A suya población ye de 9.248 habitants (2010), en una superficie de 169,00 km² y una densidat de población de 54,72 hab/km².

## Cheografía
A localidat de Silleda se troba situata a 524 metros d'altaria sobre o ran d'a mar, a una distancia de 40 km d'a ciudat de Santiago de Compostela, a capital de Galicia.

O suyo termin municipal ye trescruzato por os ríos Deza, Escuadro, Toxa y Ulla.

### Mugas
O termin municipal de Silleda muga a o norte con Vila de Cruces; a l'este con Vila de Cruces y Lalín; a o sud con Lalín; y a l'ueste con A Estrada y Forcarei.

## Demografía

## Administración
### Reparto de concellers




## Administración
### Alcaldes

## Vinclos externos

* Pachina web oficial municipal de Silleda
Sufixo -anio

O **sufixo -anio** ye un sufixo culto que forma adchectivos derivatos de verbos u sustantivos. Deriva de lo sufixo latín *-aneus*, que por vía patrimonial evoluciona ta *[[sufixo -anyo|-anyo]]* (*soterranyo*).

Son eixemplos de parolas con o sufixo culto *-anio*: *sucedanio*, *pedanio*, *instantanio*, *coetanio*, *cutanio*, *temporanio* y lo toponimo *[[Mar Mediterrania]]* con l'adchectivo *mediterranio*.

## Bibliografía
* Academia de l'Aragonés: *Propuesta ortografica de l'Academia de l'Aragonés*. EDACAR, 7. Zaragoza, 2010.
Sufixo -ido (atono)

O **sufixo atono -ido** ye sufixo propio de cultismos que en latín presentan o sufixo *-idus* y se fa servir pa creyar adchectivos indicadors d'una cualidat perceptible.

En latín este sufixo ye atono y as palabras que se i creyan a sobén yeran esdrúixolas. Cuan han pasau a las luengas romances por vía patrimonial han sufriu dos posibles evolucions con o resultau de fer-se palabras planas.

En bel caso ha desapareixu a -D- intervocalica y s'ha formau un diftongo:
**BIFIDUM* > *embefio*.
***FASTIDUM* > *[[fastio]]*.
**LIMPIDUM* > *[[limpieza|limpio]]*.
**NITIDUM* > *nedio* ("prau de pastura virchen").
**RANCIDUM* > *rancio*.

En atros s'ha produciu una elipsi d'a vocal atona convertindo-se en palabras planas y a vegadas con diftongo:
**LARĬDUM* > *[[lardo]]*.
**LURIDUM* > *lerdo* (en castellano), *llord* (en catalán).
**SOLIDUM* > *[[sueldo (moneda)|sueldo]]*.

En a toponimia podemos trobar palabras derivadas de palabras latinas con este sufixo: *Lembedas* (en Asín de Broto), *Lempeda* (en Sierra Ferrera entre Senz, Viu y Sant Per), *Las Llémpedas* (en a costera este d'a sierra de Chía), cerca de Villanova. En a Val d'Ebro y Sistema Iberico tamién con terminación -ia atona como en *[[Fuent Pudia (desambigación)|Fuent Pudia]]* < *FONTE PUTIDA*, y en Asín de Broto *Fuendeputia*.

Os cultismos acabaus en *-ido* en aragonés se pronuncian como palabras planas por l'adversión a lo esdrúixol tipica de l'aragonés dende fa uns sieglos: *[[solido]]*, *[[liquido]]*, *[[humidat|humido]]*, *palido*, *[[translucido]]*. Como cultismos vulgarizaus beluns se pueden pronunciar como acabaus en *-edo*, y ya lo veyemos en textos medievals como "Secreta Secretorum", a on que leyemos *azedo*.

## Se veiga tamién
*Sufixo -ido (tonico).

## Referencias

## Bibliografía
* David A. Pharies: *[[Diccionario Etimológico de Los Sufijos Españoles: Y de Otros Elementos Finales]]* Volumen 25 de *Biblioteca románica hispánica*. Editorial Gredos, S.A., 2002.
Yodo

O **yodo** ye un elemento quimico de numero atomico 53 situato en o grupo d'os halochenos (grupo 17) d'a tabla periodica d'os elementos. O suyo simbolo ye **I**.

Ye un oligoelemento y s'emplega mas que mas en medicina, fotografía y como colorant. Quimicament, o yodo ye l'halocheno menos reactivo y menos electronegativo.

## Caracteristicas prencipals
O yodo ye un solido negro y lustroso, con liuchero brillo metalico, que sublima en condicions normals dando un gas de color violeta y olor irritant. Igual que a resta d'halochenos forma un gran numero de compuestos con atros elementos, pero ye o menos reactivo d'o grupo y tien bellas caracteristicas metalicas.

Ye poco soluble en augua, mientres que se disuelve facilment en disolvents no polars cloroformo (CHCl3), en tetracloruro de carbonio (CCl4), u en disulfuro de carbonio (CS2), dando disolucions de color violeta. En disolución, en presencia d'amidón da una coloración azul. A suya solubilidat en augua aumenta si s'adhibe yoduro a causa d'a formación de l'anión triyoduro (I3-).

Puet presentar diferents estaus d'oxidació: -1, +1, +3, +5, +7.

## Referencias

## Vinclos externos

*  webelements.com - Yodo
*  environmentalchemistry.com - Yodo
Franz Anton Hoffmeister

**Franz Anton Hoffmeister**, naixito de Rottenburg am Neckar (Austria Anterior, hue en Baden-Wurtemberg, Alemanya) o 12 de mayo de 1754 y muerto en Viena (Imperio Austriaco, hue Austria) o 9 de febrero de 1812, estió un compositor d'Opera alemán, encara que hue ye mas conoixito en a suya faceta d'editor musical d'as composicions d'atros autors, en haber establito en Viena en 1785 una d'as primeras empresas d'edición musical. En ixa empresa se publicoron no nomás as suyas obras, so que tamién obras d'os mas destacatos compositors d'ixas envueltas.
Bromo

O **bromo** ye un elemento quimico de numero atomico 35 situau en o grupo d'os halochenos (grupo 17) d'a tabla periodica d'os elementos. O suyo simbolo ye **Br**.

O bromo a temperatura ambient ye un liquido royo, volatil y denso. A suya reactividat ye intermeya entre o cloro y o yodo. En estato liquido ye perigloso ta o teixiu humán y as suyas vapors irritan os uellos y o garganchón.

## Caracteristicas prencipals
O bromo ye l'unico elemento no metalico que se troba en estau liquido a temperatura ambient. O liquido ye royo, móbil y denso y volátil; s'evapora facilment a temperaturas y presions estandard en una vapor roya (color parellana a la que presenta o dioxido de nitrocheno, NO2) y que presenta un fuerte y desagradable olor. Iste halocheno se pareixe quimicament a o cloro, pero ye menos reactivo (encara que mas que o yodo). O bromo no ye muit soluble en augua y se disuelve millor en disolvents no polars como o disulfuro de carbonio, CS2, u o tetracloruro de carbonio, CCl4. Reacciona facilment con muitos elementos y tien un fuerte efecto blanqueyant.

O bromo ye altament reactivo y ye un fuerte achent oxidant en presencia d'augua. Reacciona vigorosament con aminas, alquenos y fenols, asinas como con hidrocarburos aromaticos y alifaticos, cetonas y acidos carboxilicos (istos son degradaus por addición u por substitución). Con muitos metals y atros elementos, o bromo anhidro ye menos reactivo que l'humido; manimenos, o bromo xuto reacciona vigorosament con l'aluminio, o mercurio, o titanio y con os metals alcalins y alcalinoterrios

## Referencias

## Vinclos externos

*  webelements.com - Bromo.
*  environmentalchemistry.com - Bromo.
Aeropuerto de Can Tho

L**'aeropuerto de Can Tho** ye un aeropuerto situato a 2 kilometros d'a ciudat de Can Tho, 130&nbsp;km a o norte de Bac Lieu, en Can Tho, Vietnam. Ye una base d'uso civil y militar.

## Infraestructuras
* 1 pista d'aterrizache de 3000 x 45 metros.
* 1 terminal de pasachers

## Prencipals companyías
* Vietnam Airlines

## Codigos internacionals
* Codigo **[[Asociazión de Transporte Aerio Internacional|IATA]]**: VCA
* Codigo **[[Organización d'Aviación Civil Internacional|OACI]]**: VVCT

## Destins
L'aeropuerto de Ca Mau tiene connexions con as siguients ciudaz:
*  Ciudat Ho Chi Minh (aeropuerto de Tan Son Nhat), Hanoi (aeropuerto de Noi Bai), Phu Quoc (aeropuerto de Phu Quoc), Con Dao, (aeropuerto de Con Dao).
Castiello de la Fraixneda

Lo **castiello de la Fraixneda** ye un castiello situato en lo cabalto de la muela on se troba la localidat de La Fraixneda (Matarranya, Aragón). Perteneixió a la Orden de Calatrava. Estió destruito en la primera Guerra Carlista, quedando-ne restos d'un torretón.

## Lienda
En o castiello habita lo pantasma d'un arquero que mató en un accident a la filla de l'alcaide.

## Referencias
Giovanni Battista Viotti

**Giovanni Battista Viotti** (a vegatas amanixe como **Giovanni Viotti**), naixito de Fontanetto Po (Reino de Cerdenya-Piemont, hue provincia de Vercelli, Italia) o 12 de mayo de 1755 y muerto en Londres (Reino Uniu) o 3 de marzo de 1824, estió un compositor y musico (vriolinista) italiano de musica clasica, que fació a suya formación con Gaetano Pugnani en Torino.

## Vinclos externos
Triturus dobrogicus

***Triturus dobrogicus*** ye una especie d'anfibio urodelo d'a familia Salamandridae y chenero *[[Triturus]]* con una aria de distribución en a cuenca d'o río Danubio en Austria, Bosnia y Herzegovina, Bulgaria, Croacia, Republica Checa, Hongría, Republica de Moldavia, Rumanía, Serbia, Eslovaquia y Ucraína, con a posibilidat de que se trobe tamién en Eslovenia.

## Se veiga tamién
* Guardafuents.

## Vinclos externos
Ving Rhames

**Ving Rhames** (nombre artistico d**'Irving Rameses Rhames**), naixiu de Nueva York (Nueva York) o 12 de mayo de 1959, ye un actor estausunidense, activo en o cine estausunidense dende meyaus d'os anyos 1980 y con cuantos premios recibius mientres a suya vida cinematografica.

D'entre as suyas cintas, cal destacar-ne *[[Pulp Fiction]]* (1994, Quentin Tarantino), **' ([[1996]], [[Brian De Palma]]), ''[[Bringing Out the Dead]]'' ([[1999]], [[Martin Scorsese]]), **' (2000, John Woo), *[[Baby Boy (cinta)|Baby Boy]]* (2001, John Singleton), u ** (2006, J. J. Abrams).

## Se veiga tamién
* Cintas interpretadas por Ving Rhames.

## Vinclos externos
*  Ving Rhames en Internet Movie Database.
*  Ving Rhames en Internet Broadway Database.
Kurt Student

**Kurt Student**, naixito de Birkholz (Imperio Alemán, hue Borów en Polonia) o 12 de mayo de 1890 y muerto en Lemgo (Renania d'o Norte-Westfalia, Alemanya Occidental, hue Alemanya) l'1 de chulio de 1978, estió un militar alemán, activo en l'Exercito alemán dende 1913 dica 1945. Prenió parte asinas en a Primera Guerra Mundial y en a Segunda Guerra Mundial, estando-ne mientres a primera uno d'os primers aviadors d'o suyo país, y mandando mientres a segunda a o cuerpo de *[[Fallschirmjäger]]* (paracayidistas) en as prencipals batallas d'a guerra (batalla de Francia, batalla de Creta, Operación Market Garden, Operación Eiche...) y plegando dica o ran de *[[Generaloberst]]*. Tamién recibió a *[[Cruz de Caballero d'a Cruz de Fierro con Fuellas de Caixico]]*.

## Vinclos externos

*  ''Kurt Student'' en a pachina web *[[Lexicon der Wehrmacht]]*.





## Referencias
Astato

L**'astato** ye un elemento quimico d'a tabla periodica de simbolo **At** y de numero atomico 85. Iste elemento radioactivo se forma de manera natural a partir d'a desintegración de l'uranio y o torio, y ye o mas pesato d'os halochenos.

## Caracteristicas prencipals
Iste element altament radioactivo, seguntes se confirma por espectrometría de masas se comporta quimicament de traza muit parellana a os atros halochenos, mas que mas o yodo (probablement s'acumula en a glandula tiroide como o yodo). L'astato ye probablement mas metalico que o yodo. Investigadors d'o Laboratorio Nacional Brookhaven han realizato experimentos, en os que han identificato y mesurato reaccions elementals a on bi interviene l'anión astatur (At -).

A cantidat total d'astato en un momento determinato, en tota a crosta terrestre se creye que ye inferior a 30 gramos, parando cuenta que iste elemento se creya continament (a partir de l'uranio y o torio presents en a crosta terrestre) y se torna a descomposar en atros elementos a escape.

## Historia de l'elemento
L'astato (d'o griego *astatos* que significa "inestable") fue sintetizato por primera vegada en 1940 por Vall R. Corson, K. R. MacKenzie, y Emilio Segre d'a Universidat de California, Berkeley bombardeyando atomos de bismuto con particlas alfa por meyo d'una reacción en un ciclotrón.

## Producción
L'astato se produce bombardeyando bismuto con particles alfa enercheticas ta obtener At-209 y At-211 con uns periodos de semidesintegración relativament luengos, que pueden estar alavez deseparatos por destilación d'o bismuto fendo-lo calentar en presencia d'aire.

## Isotopos
L'astato tien bels 20 isotopos conoixitos, y toz éls son radioactivos; o isotopo de vida mas luenga ye l'At-210 con un periodo de semidesintegración de nomás 8.3 horas.

## Vinclos externos
*  Los Alamos National Laboratory - Astato
*  webelements.com - Astato
*  environmentalchemistry.com - Astato
Teneso

**Teneso** (**ununseptio**) ye o nombre d'o elemento sintetico d'a tabla periodica de simbolo **Ts** y de numero atomico 117. O suyo nombre orichinal ye en latín y se diz *Ununseptium*.

## Historia
Iste elemento fue sintetizato por un grupo de cientificos rusos y americanos, a finals de 2009, en o ciclotrón U-400 d'o JINR (*Joint Institute for Nuclear Research*) Dubna (Rusia). Ye un elemento superpesato y inestable. As suyas propiedaz encara no han estato descubiertas y s'asperen mas detalles cuan amaneixca l'articlo correspondient en a revista *[[Physical Review Letters]]*.

## Vinclos externos
*  webelements.com - Ununseptio
*  The New York Times
*  Physical Review Letters 
*   JINR Joint Institute for Nuclear Research
Inocencio XIII

**Michelangelo Conti** u **Michelangelo dei Conti**, esleyiu Papa con o nombre d**'Inocencio XIII** (en latín *Innocentius XIII*, en italiano *Innocenzo XIII*), estió Papa d'a Ilesia Catolica, dende o 18 de mayo de 1721 dica la suya muerte o 7 de marzo de 1724.

Yera naixiu de Poli (Estaus Pontificios, hue Roma, Italia) o 13 de mayo de 1655 y morió o 7 de marzo de 1724 en Roma (Estaus Pontificios, hue Italia). Como d'atros papas d'antis mas, yera miembro d'a noble familia d'os Conti, contes y duques de Segni.

## Vinclos externos
Chuan VI de Portugal

:*Iste articlo ye sobre o rei Chuan VI de Portugal; ta atros usos, se veiga *'Chuan VI**''.

**Chuan VI de Portugal''', naixito de Lisbona (Reino de Portugal, hue Portugal) o 13 de mayo de 1767 y muerto en ixa mesma capital o 10 de marzo de 1826, estió un rei de Portugal dende o 20 de marzo de 1816 dica a suya muerte. Yera fillo d'o rei Pero III de Portugal y d'a suya muller María I de Portugal.

## Vinclos externos
Joe Louis

**Joseph Louis Barrows**, mas conoixiu como **Joe Louis** u con as suyas embotadas esportivas de ***The Brown Bomber*** (*O Bombardero Negro*) y ***O Bombardero de Detroit***, estió un destacau boxiador estausunidense, naixiu de La Fayette (Alabama) o 13 de mayo de 1914 y muerto en Paradise (Nevada) o 12 d'abril de 1981. Activo profesionalment en o boxeyo dende 1934 dica 1951, estió dende 1937 dica 1949 Campión d'o Mundo de Boxeyo de pesos pesaus. A popularidat que tenió en o suyo país y a suya imachen d'honestidat fació prou ta redrezar l'intrés por o boxeyo en Estaus Unius, prou deteriorau en ixas envueltas posteriors a Jack Dempsey.

En os suyos 69 combates como profesional aconsiguió 66 victorias, incluyindo 52 per noquio, y nomás tres redotas debant de Max Schmeling, Ezzard Charles y Rocky Marciano.

## Referencias

## Vinclos externos

*  Carrera esporiva de Joe Louis.
Stephen R. Donaldson

**Stephen Reeder Donaldson**, naixito de Cleveland (Ohio) o 13 de mayo de 1947, ye un escritor y novelista estausunidense, mas que mas d'obras de ciencia-ficción, prou conoixito por a suya serie de novelas sobre *Thomas Covenant*.

## Obras
### Primeras Cronicas de Thomas Covenant
* 1977: *[[Lord Foul's Bane]]*.
* 1978: *[[The Illearth War]]*.
* 1979: *[[The Power That Preserves]]*.

### Segundas Croniةل٦بڨدcas de Thomas Covenant
* 1980: *[[The Wounded Land]]*.
* 1982: *[[The One Tree]]*.
* 1983: *[[White Gold Wielder]]*.

### Zagueras Cronicas de Thomas Covenant
* 2004: *[[The Runes of the Earth]]*.
* 2007: *[[Fatal Revenant]]*.
* 2010: *[[Against All Things Ending]]*.
* *[[The Last Dark]]* (previsto ta 2013).

### A serie de Gap
* 1991: *[[The Real Story|The Gap into Conflict: The Real Story]]*.
* 1991: *[[Forbidden Knowledge|The Gap into Vision: Forbidden Knowledge]]*.
* 1993: *[[A Dark and Hungry God Arises|The Gap into Power: A Dark and Hungry God Arises]]*.
* 1994: *[[Chaos and Order|The Gap into Madness: Chaos and Order]]*.
* 1996: *[[This Day All Gods Die|The Gap into Ruin: This Day All Gods Die]]*.

### ''Mordant's Need''
* 1986: *The Mirror of Her Dreams*.
* 1987: *A Man Rides Through*.

### ''The Man Who…'' novelas de detectives (orichinalment publicatas con o pseudonimo de Reed Stephens)
* 1980: *The Man Who Killed His Brother*.
* 1984: *The Man Who Risked His Partner*.
* 1990: *The Man Who Tried to Get Away*.
* 2001: *The Man Who Fought Alone*.

### Historias cortas y coleccions
* 1981: *Gilden-Fire*.
* 1984: *Daughter of Regals and Other Tales*.
* 1984: *[[Daughter of Regals]]*.
* 1998: *Reave the Just and Other Tales*.
* 1986: *Epic Fantasy in the Modern World: A Few Observations*.

## Vinclos externos
* Pachina web oficial de Stephen R. Donaldson.
Santiago Sagaste

**Santiago Sagaste Ayesa**, naixito d'Exeya d'os Caballers (Cinco Villas) o 3 d'octubre de 1973 y muerto en o mont Dhaulagiri (Nepal) o 13 de mayo de 2007, estió un montanyero aragonés. Morió, chunto con o montanyero basco Ricardo Valencia, cuan un lurte lis atrapó en o campamento abanzato ta puyar a o Dhaulagiri, en a cordelera d'o Himalaya, en una expedición organizata por o *Club de Montaña Exea*. Santi Sagaste heba feito cuantas puyatas a cuantos ueitomils y heba recibito o Premio a o Millor Esportista d'a Federación Aragonesa de Montanyismo por as suyas puyatas.

## Referencias
Potasio

O **potasio** ye un elemento quimico d'a tabla periodica de simbolo K (d'o latín *kalium*) y numero atomico 19. Ye un metal alcalín, de color blanco-archent que abunda en a naturaleza, en os elementos relacionatos con l'augua salata y atros minerals. S'oxida a escape en l'aire, ye muit reactivo, mas que mas en augua, y se pareixe prou quimicament a o sodio. Ye un elemento quimico esencial ta a vida.

## Caracterisiticas prencipals
Ye o segundo metal mas lichero; ye un solido tovo que se talla con facilidat con un cuitiello, tien un punto de fusión muit baixo, crema con flama violeta y presenta un color archent en as superficies no expuestas a l'aire ya que si no s'oxida con rapidesa, lo que obliga a almagacenar-lo recubierto d'aceite.

D'a mesma traza que atros metals alcalins reacciona violentament con l'augua desprendendo hidrocheno, y dica puet inflamar-se espontaniament en presencia d'augua.

## Referencias

## Vinclos externos

*  Enciclopedia Libre
*  Los Alamos National Laboratory – Potasio
*  webelements.com – Potasio
*  environmentalchemistry.com – Potasio

## Bibliografía
* *Diccionario Enciclopedico hispanoamericano, Tom XVI*, Barcelona, Montaner i Simón Editors, 1895.
Sufixo -io

O **sufixo -io** ye un sufixo culto atono derivau d'o sufixo latín *-ĕus*. Indica "naturaleza de", "relación con" u "pertenencia a" ye troba en adchectivos propios d'o lexico especializau u tecnico como *lactio* (relacionau con a leit u derivau d'a leit, *LACTE(M)* en latín), *ignio* (relacionau con o fuego, "IGNIS" en latín u con as rocas ignias), *arborio* (con forma d'árbol), *cornio*, *osio* (con naturaleza de ueso), etcetera.

A suya forma femenina regular ye -ia: *lactia*, *ignia*, *arboria*, *cornia*, *[[condilia]]*.

## Sustantivos con sufixo -io, -ia
En o lexico cientifico trobamos sustantivos con este mesmo sufixo como *[[nuclio]]*. "Nuclio" provién d'o latín *NUCLEU(M)* y significaba a simient d'a nuez (*NUCE(M)*), pero tamién metaforicament "part interna" de cualsiquier cosa, d'astí a suya utilización pa referir-se a lo nuclio terrestre u a lo nuclio celular.

A parola *[[linia]]* provién d'o latín *LINEA(M)*, "fibra de lin". A parola *[[cauz|alvio]]* ("cauz") provién d'o latín *ALVEUM* que manimenos apareix en textos medievals aragoneses con grafía amanada a la forma latina orichinal como *alveo*.

## Bibliografía
* Academia de l'Aragonés: *Propuesta ortografica de l'Academia de l'Aragonés*. EDACAR, 7. Zaragoza, 2010.
Rubidio

O **rubidio** ye un elemento quimico d'a tabla periodica de simbolo **Rb** y numero atomico 37. O rubidio, ye un elemento metalico tovo, de color blanco archent, d'o grupo d'os metals alcalins. O isotopo Rb-87 ye un isotopo natural d'o rubidio, licherament radioactivo. O rubidio ye altament reactivo, con propietaz parellanas a os atros elementos d'o grupo 1, como encender-se espontaniament en presencia d'aire.

## Caracterosticas prencipals
O rubidio ye un metal alcalín tovo, de color blanco archent brillant que s'empabona a escape en l'aire, muit reactivo (ye o segundo element alcalín mas electropositivo) y puet trobar-se liquido a temperatura ambient. Igual como os atros elementos d'o grupo 1 puet cremar-se espontaniament en presencia d'aire con flama de color violeta amarillenca, reacciona violentament con l'augua desprendendo hidrocheno y forma amalgamas con mercurio. Puet formar aliacions con l'oro, os atros metals alcalins, y alcalinoterrios, antimonio y bismuto.

Igual que os atros metals alcalins presenta un solo estato d'oxidación (+1) y reacciona con dioxido de carbonio, hidrocheno, nitrocheno, ixufre y halochenos. Con l'oxicheno forma a o menos cuatre oxidos: Rb2O, Rb2O2, Rb2O3, RbO2.

## Referencias

## Vinclos externos

*  Los Alamos National Laboratory
*  US Geological Survey
*  Office of Nuclear Energy, Science and Technology
*  WebElements.com - Rubidio
*  EnvironmentalChemistry.com - Rubidio
Francio

O **francio** ye un elemento quimico d'a tabla periodica de simbolo **Fr** y de numero atomico 87.

Ye l'elemento con a electronegatividat mas baixa (o mas electropositivo) y ye o segundo elemento natural mas raro en a crosta d'a terra. Ye un metal alcalín, por tanto contiene un electrón de valencia, y ye altament radioactivo formando astato, radio y radón en desintegrar-se.

## Referencias

## Vinclos externos

*  webelements.com - Francio
*  Chemical information for Francio
*  environmentalchemistry.com - Francio
Ununennio

**Ununennio** ye o nombre temporal de l'elemento sintetico d'a tabla periodica de simbolo **Uue** y de numero atomico 119.

## Historia
Iste elemento encara no ha estato descubierto ni sintetizato nunca.

## Vinclos externos
*  webelements.com - Ununennio
Yma o Hyd

**"Yma o Hyd"** (en galés *Encara aquí*) ye una canción patriotica en idioma galés obra escrita por o cantautor Dafydd Iwan en 1981. Se diz que o historiador y politico Gwynfor Evans estió qui le dió a ideya ta fer a canción.

Ye muit popular entre os fans d'a musica folk galesa y ye amplament considerata como una d'as mas importants, dimpués de *[[Hen Wlad fy Nhadau]]* (l'himmno nacional oficial de Galas). As parolas d'a canción prencipian fendo referencia a l'emperador romano-britanico Macsen Wledig qui deixó Galas y as costas de Britania en l'anyo 383 ta reclamar o trono.

A canción proclama argüellosa *Ry'n ni yma o hyd, er gwaetha pawb a phopeth* que se puet traducir como *"Encara somos aquí, atamas d'o pior de tot y de toz."* Se refiere a la supervivencia d'o pueblo galés y d'a suya luenga "dica o día d'o Chuicio Final" - en referencia a una famosa conversa remerata por Cherardo de Galas entre o rei Henrique II d'Anglaterra y un viello galés mientres una d'as suyas campanyas en o sieglo XII. D'a supervivencia d'a luenga galesa o viello diz a o rei:

## Parolas

## Vinclos externos
*  Ascuitar a canción "Yma o Hyd". Youtube.com.
Itsasoari begira

**"Itsasoari begira"** (en aragones *Mirando enta a mar*) ye una canción d'o veterano cantautor basco Benito Lertxundi. A suya letra fue escrita por o *bertsolari* y poeta Jon Maia. A musica la composó o mesmo Lertxundi, qui tamién ye qui la canción.

Ista canción fue editata en l'anyo 2005 en o disco *[[40 urtez ikasten egonak]]* ("*Lo aprendiu en 40 anyadas*") por a discografica Elkar.

## Letra

## Vinclos externos
*  Ver y ascuitar o videoclip d'a canción ''Itsasoari begira''.
Confrairía de Belchit

A **Confrairía de Belchit** estió una orden militar que Alifonso I lo Batallero creyó en 1122 en Belchit pa mantener una población cristiana y asegurar a posición de Zaragoza. As primeras constitucions d'a orden se conoixen por una confirmación feita en o Concilio de Burgos o 4 d'octubre de 1136, dimpués d'a derrota aragonesa en a Batalla de Fraga en 1136.

Dica l'anyo 1126 yera baixo o mando de Galín Sánchez. O rei Alifonso VII se fació confraire, y confirmó o mandato de Lópe Sánchez, que dirichió a confrairía entre 1128 y 1147.

En o concilio de Burgos anyadioron concesions nuevas. Os confraires yeran obligatos servir a Alifonso VII contra atros sobirans cristianos, y yeran libres de servicio a cualsiquier rei. Lis concedeban tot o que podesen prener d'os musulmans, en diners u en tierras. A quinta pertanyent a lo rei sería distribuita por o tenen Lópe Sánchez. As ciudaz, castiellos y villas conquiestas serían de tot propiedat d'a confrairía. Cagadún d'os d'a concrairia tendrían a lo servicio suyo dos mercaders libres de pagar lezda. Serían en un estato de guerra perén con os musulmans, pero respectando a los musulmans habitadors d'as posesions cristianas. Tamién se regula a traza de resolver conflictos entre os confraires.

## Bibliografía
* UBIETO ARTETA, Antonio, «La creación de la cofradía militar de Belchite (1122)», *Historia de Aragón, vol. 1. La formación territorial.*, Zaragoza, Anubar, 1981, págs. 164-166. ISBN 84-7013-181-8.
Cesio

O **cesio** (d'o latín *< CAESIUS* "azul verdenco"), de simbolo **Cs**,  ye un elemento quimico de numero atomico 55 y masa atomica 132.90545 uma. O suyo isotopo mas relevant ye o de masa atomica 133, que ye emplegato ta definir o segundo.

## Caracteristicas
O cesio ye un metal tovo, lichero y de baixo punto de fusión. Ye o mas reactivo y menos electronegativo de toz os elementos. O cesio reacciona de forma vigorosa con l'oxicheno ta formar una mezcla d'oxidos. En aire humedo, a calor d'oxidación puet estar suficient ta fundir o metal. O cesio no reacciona con nitrocheno ta formar nitruros, pero reacciona con o hidrocheno a temperaturas altas ta producir un hidruro muit estable; reacciona de manera violenta con l'augua y tamién con o chelo a temperaturas de dica -116&nbsp;°C (-177&nbsp;°F) asinas como con os halochenos, amoniaco y monoxido de carbonio. Por un regular, con compuestos organicos o cesio experimenta os mesmos tipo de reaccions que a resta d'os metals alcalins, pero ye muito mas reactivo.

## Referencias
Loretxoa

**"Loretxoa"** (en aragonés *A chicota flor*) ye una canción d'o veterán cantautor basco Benito Lertxundi. Ista canción fue editata por primera vegata en l'anyo 1967, mientres os inicios d'o movimiento musico-artistico-cultural d**[[Ez Dok Amairu]]'', con claras enfluencias d'o movimiento musico-cultural [[Catalunya|catalán]] d'a ''[[Nova Cançó Catalana]]'' y mas que mas d'o grupo ''[[Setze Jutges]]''. Hue s'ha convertito en un gran clasico d'a musica [[Musica folk|folk]] basca.

== Simbolismo y metafora ==
O significato d'as parolas, que en primeras pareixe prou ''[[Arte naïf|naïf]]'', ha de situar-se en a [[dictadura]] que bi heba en o país en aquella epoca, epoca en a que a censura yera en pleno apocheu, por ixo se fa servir o simbolo d'a flor como metafora d'o Pais Basco, y o [[nino]] como o d'a choventut basca que observa a o suyo propio país.

== Versions ==
A meyatos d'a decada d'os 90, o grupo de [[musica rock|rock]] ''[[Exkixu]]'' realizó una version d'iste clasico d'a musica folk basca en o que amás de dar-le un ritmo muito mas acelerato, meteban [[guitarra electrica|guitarras electricas]], [[baixo electrico|baixo]] y [[batería (instrumento)|batería]], adhibindo o sonito caracteristico de l**alboka* y a *trikitixa'' (acordión diatonico). Ya en o sieglo XXI a soprano Itziar Barredo realizó atra versión con sonitos de musica clasica, en que primaban o piano y o chelo.

## Parolas

## Vinclos externos
*  Versión orichinal de Benito Lertxundi d'a canción "Loretxoa"
*  Versión d'o grupo Exkixu d'a canción "Loretxoa"
*  Versión d'a soprano Itziar Barredo d'a canción "Loretxoa"
Atalaian

**"Atalaian"** (aragonés *En a talaya*) ye una canción d'o grupo de musica celta basco *[[Sorotan Bele]]* (literalment "Cuervos en o campo"), orichinario de Fontarrabia. Fue publicata en 1991 aintro d'o disco *[[Sorotan Bele (disco)|Sorotan Bele]]*.

## Letra

## Vinclos externos
*  Ascuitar a canción "Atalaian" de Sorotan Bele
Mari (Su ta gar)

**"Mari"** (en aragonés *[[Mariuena]]*) ye una canción d'o grupo heavy *[[Su ta gar]]* ("Fuego y flamas"), orichinario d'Eibar. A suya letra charra d'a maxima deidat femenina d'a mitolochía basca, *[[Mariuena|Mari]]*, en aragonés *[[Mariuena]]*.

Ista canción s'editó en l'anyo 1990 aintro d'o disco *[[Jaiotze basatia]]* ("Naiximiento salvache"), y gosa considerar-se canción y disco como una d'as cancions pioneras en idioma basco en o chenero musical d'o heavy metal, con a-saber-lo exito de publico.

## Parolas

## Vinclos externos
*  Ascuitar a canción "Mari" d'o grupo Su ta gar 
*  Ascuitar a canción "Mari" d'o grupo Numen
Bundesliga d'Alemanya (fútbol)

:*Iste articlo ye sobre a *'Bundesliga de fútbol en Alemanya**; ta atros usos, se veiga **Bundesliga**''.
A **Fußball-Bundesliga*' ye a mas alta d'as categorías de [[fútbol]] d'[[Alemanya]], por debaixo ye a [[2. Bundesliga]], categorías organizatas por a [[Deutscher Fußball-Bund]] (Federación Alemana de Fútbol).

== Equipos d'a 1. Bundesliga 2013/14 ==





== Palmarés ==
* *Actualizau a 2018''

## Vinclos externos
* / Pachina web oficial d'a Federación Alemana de Fútbol
* / Pachina web oficial d'a Bundesliga
Lau teilatu

**"Lau teilatu"** (en aragonés *Cuatre [[tellato]]s*) ye una canción d'o grupo de  musica pop *[[Itoiz]]*, orichinarios d'Ondarroa y Mutriku.

Fácil que ista canción siga una d'as cancions pop mas conoixitas y ascuitatas en idioma basco d'a primera metat d'os anyos 80. Se'n han feito cuantas versions, en musica clasica, en rock sinfonico, en musica electronica y mesmo una trucadiza versión de rumba u flamenco.

A zaguera versión conoixita d'ista canción la cantoron o musico Mikel Erentxun, d'o grupo donostiarra *[[Duncan Dhu]]* y a cantaire Amaia Montero, ex-cantaire de *[[La Oreja de Van Gogh]]*.

## Parolas

## Vinclos externos
*  Ascuitar "Lau Teilatu". Versión orichinal d'o grupo ''Itoiz'' (versión d'estudeos).
*  Ascuitar "Lau Teilatu". ''Itoiz'', en directo, concierto de despedida de 1987.
*  Ascuitar "Lau Teilatu". Mikel Erentxun y Amaia Montero.
*  Ascuitar "Lau Teilatu". Versión sinfonica u de musica clasica.
*  Letra.
Ikusi eta ikasi

**"Ikusi eta ikasi"** (en aragonés *Uella y aprende*) ye una canción d'o grupo de musica rock basco *[[Delirium Tremens]]*, orichinario d'a localidat costera de Mutriku. Tenió prou exito mientres a segunda metat d'os anyos 80.

## Letra

## Vinclos externos
*  El grupo ''Delirium Tremens'' cantando a canción ''Ikusi eta ikasi'' en directo en un programa d'ETB en os anyos 1980.
Archidiocesi de Tarragona

L**'archidiocesi de Tarragona** ye una demarcación eclesiastica que incluye las comarcas catalanas de lo Tarragonés, Alto Campo, Cuenca de Barberán y Baixo Penedés y part de lo Baixo Campo, lo Priorato, las Garrigues y l'Urchel.

Ye a la cabeza de la provincia eclesiastica de Tarragona, tenindo autoritat metropolitana sobre:
* Diocesi de Chirona (formata en 397).
* Diocesi de Leida (formata en 419).
* Diocesi de Vic (formata en 516).
* Diocesi de Tortosa (formata en 516).
* Diocesi d'Urchel (formata en 527).
* Diocesi de Solsona (formato el 1597).

Antigament, la Tarraconense tenió tamién autoritat sobre las sigüents diocesis y bispatos:
* Diocesi d'Egara.
* Diocesi d'Empúries.
* Diocesi de Menorca.
* Diocesi de Mallorca.
* Diocesi d'Ibiza.
* Diocesi de Valencia.
* Diocesi de Roses.
* Diocesi de Uesca.
* Diocesi de Zaragoza.
* Diocesi de Tarazona.
* Diocesi de Calagorra.
* Diocesi de Pamplona.
* Diocesi d'Oca (Burgos).
* Diocesi d'Amaia y Segia (Segia, actual Exeya d'os Caballers).
* Diocesi d'Alesanco (La Rioja).
* Diocesi d'Elna.
* Diocesi de Barcelona.

Se i han celebrato 179 concilios provincials, estando la provincia catolica con més concilios celebratos. Lo primero data de lo 380 y lo zaguero de 1995.
Polonio

O **polonio** ye un elemento quimico d'a tabla periodica, de simbolo **Po** y de numero atomico 84.

## Historia
Tamién conoixito como *Radi F*, o polonio fue descubierto por Pierre y Marie Curie-Skłodowska o 1898, y fue renombrato posteriorment en honor a la tierra natal de Marie Curie, Polonia. Por ixas envueltas, Polonia no yera un estato independient y se trobaba baixo o dominio de Rusia, Prusia y Austria, y Marie tenaba l'asperanza de que iste nombramiento le daría notoriedat.

Estió o primer element descubierto por o matrimonio Curie mientres investigavan as causas d'a radioactividat d'a pechblenda. A pechblenda, dimpués de quitar-le l'uranio y o radio, yera encara mas radioactiva que istos elementos. Ixo les levó a trobar o nuevo elemento, que amostró o electroscopio deseparando-lo con bismuto.

En 2006 adquirió bella notoriedat debito a l'almadazenache d'iste elemento por o ex-espía ruso Alexander Litvinenko en Londres en 23 de noviembre de 2006, presumiblement por parti d'os servicios secretos de Rusia.

O polonio ye alto u baixo 2,5 x 1011 vegadas mas toxico que l'acido cianhidrico, y s'ha trobato en o tabaco como contaminant.

## Referencias

## Vinclos externos
*  Los Alamos National Laboratory - Polonio
*  webelements.com - Polonio
*  environmentalchemistry.com - Polonio
Telurio

O **telurio** ye un elemento quimico d'a tabla periodica de simbolo **Te** y numero atomico 52.

O telurio fue descubierto en 1782 por Franz-Joseph Müller von Reichenstein en un mineral que conteneba oro y telurio. Martin Heinrich Klaproth le dió nombre en 1798 derivato d'a parola latina ta a planeta Tierra, *tellus*.

## Isotopos
Se coneixen 30 isotopos d'o telurio con masas atomicas que fluctuan entre 108 y 137. O telurio natural presenta 8 isotopos, d'os que tres son radioactivos. O 128Te tien o periodo de semidesintegración mas luengo conoixito entre toz os radioisotopos de telurio (2,2 · 10 24 anyos). O telurio ye o elemento con menor numero atomico que puet experimentar a desintegración alfa, con os isotopos d'o 106Te a o 110Te puet experimentar iste tipo de desintegración.

## Abundancia y obtención
O telurio puet trobar-se combinato con oro en a calaverita, un mineral metalico no guaire abundant.

## Teluro de cadmio
O teluro de cadmio (CdTe) ye un compuesto cristalín formato por cadmio y telurio. S'emplega como finestra optica d'infrarroyo y como material de celula solar. Por un regular s'entrefica con sulfuro de cadmio ta formar una Celula fotoelectrica de chunción PN. Normalment, as celulas de CdTe emplegan una estructura *[[Diodo PIN|nip]]*.

## Referencias

## Vinclos externs

*  Els Àlbers National Laboratory - Telurio
*  webelements.com - Telurio 
*  environmentalchemistry.com - Telurio
SC Beira-Mar

O **SC Beira-Mar** ye un club polisportivo portugués, d'a ciudat d'Aveiro en a Rechión Centro. Fue establito o 1 de chinero de 1922 y tien seccions de fútbol, basketbol, balonmán, judo, boxeyo, chimnasia, paintball, billar, triatlón y biatlón.

A sección mes conoixita ye a sección de fútbol y chuga en a Liga Zon Sagres.

## Estadio
A devantadera d'o Estádio Municipal de Aveiro se fació o 15 de noviembre de 2003.

## Palmarés

* **[[Copa de Portugal]] (1):** 1998 - 99.

## Chugadors
### Plantilla 2010/11

## Vinclos externos

* Pachina oficial d'o club.
Bundesliga

O termin **Bundesliga** (en alemán *Liga Federal*) ye o nombre d'a primera división de cualsiquier esporte en Austria y Alemanya:

* **[[Bundesliga (Alemanya)]]**: Se refiere a la primera división d'o fútbol alemán.
* **[[2. Bundesliga]]**: Se refiere a la segunda división d'o fútbol alemán.
* **[[Bundesliga (Austria)]]**: Se refiere a la primera división d'o fútbol austriaco.
* **[[German Football League]]**: Se refiere a la primera división d'o fútbol americano alemán.
* **[[Basketball Bundesliga]]**: Se refiere a la primera división de basketbol alemán.
* **[[Bundesliga (escaques)]]**: Se refiere a 2 competicions de clubs d'escaques, una en Alemanya y atra en Austria.
* **[[Bundesliga (tenis de mesa)]]**: Se refiere a la maxima competición d'o tenis de mesa en Alemanya.
Jorge Lorenzo

**Jorge Lorenzo Guerrero** (4 de mayo de 1987, Palma de Mallorca, Islas Balears) ye un destacau piloto de motociclismo, hue retirau d'a competición d'alto livel, que estió campión d'o mundo tres vegadas, dos de 250cc en as temporadas 2006 y 2007 y de MotoGP en 2010, 2012 y 2015.

## Vinclos externos

*  Pachina web oficial de Jorge Lorenzo.

## Referencias
Marinelaren zai

**"Marinelaren zai"** ye una canción d'o colla basco de musica celta *[[Sorotan Bele]]*.

Encara que no gosa estar conoixito en o País Basco (mas que mas entre os fans de *Sorotan Bele*), en realidat ista canción ye una versión d'una antiga balada escocesa dita *[[Willy O' Winsbury]]*, estando una versión rescatata cuasi de l'ublido en 1968 por o grupo irlandesa *[[Sweeney's Men]]*, y dimpués en 1972 fació muit popular en o mundo anglo-saxón o famoso grupo britanico *[[Pentangle]]*. Dende alavez a-saber-lo de grupos n'han feito versions.

A tematica d'a canción orichinal en anglés ye pareixita a la versión basca: un noble ronda a una mesacha, pero ista ye enamorata de un marinero, y en veyer o suyo deseyo frustrato o marinero enta tierras foranas. En ista versión en basco marcha enta Irlanda, en a versión escocesa marcha enta Espanya.

## Letra

## Vinclos externos
* Escuitar a canción "Marinelaren zai" de Sorotan Bele 
* Escuitar a canción "Willy O' Winsbury" d'o grupo irlandés Sweeney's Men 
* Escuitar a canción "Willy O' Winsbury" de Pentagle. Versión estudio. 
* Escuitar a canción "Willy O' Winsbury" de Pentagle. Cantando en directo. 
* Escuitar a canción "Willy O' Winsbury" d'a cantaira anglesa Annie Briggs
Morrison's Jig

**"Morrison's Jig"** ye una canción (*[[chiga]]*) popular irlandesa. No tien letra. D'ista melodía n'han feito versions a-saber-los de grupos de musica folk.

En o País Basco en 1992 o grupo de musica celta *[[Sorotan Bele]]* en fació una con o tìtol de *Morrisonen dantza* ("A danza de Morrison").

## Vinclos externos
* Ascuitar a versión "Morrisonen dantza" d'o grupo *[[Sorotan Bele]]*.
* ''Morrison's Jig'' d'a *[[Banshee Celtic Band]]*.
* ''Morrison's Jig'' d' *[[Celtic Hangover]]*.
* ''Morrison's Jig'' d'os *[[Sligo Rags]]*.
* Ascuitar a versión "Morrison's Jig" d'o grupo *[[Bluegrass Jam]]*.